N o v é   z n e n i e
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na povinné označenie 
dvojkolesových motorových vozidiel a trojkolesových motorových vozidiel
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:
§ 1
(1) Toto nariadenie vlády sa vzťahuje na dvojkolesové motorové vozidlá a trojkolesové motorové vozidlá uvedené v osobitnom predpise) (ďalej len „vozidlo“) a upravuje podrobnosti o ich typovom schválení ES vzťahujúcom sa na povinný štítok výrobcu a nápisy (ďalej len „povinné označenie“). 
(2) Vozidlá musia mať povinné označenie pripevnené výrobcom vozidla alebo jeho oprávneným zástupcom.
§ 2
(1) Povinné označenie musí spĺňať technické požiadavky ustanovené v bodoch 2, 3 a 4 prílohy smernice Rady 93/34/EHS zo 14. júna 1993 o povinných označeniach pre dvoj- alebo trojkolesové motorové vozidlá v znení smernice Komisie 1999/25/EHS (ďalej len „smernica“).
(2) Typová schvaľovacia značka uvedená v bode 2.1.2 prílohy smernice musí byť v súlade s požiadavkami podľa osobitného predpisu.)
§ 3 
(1) Udelenie typového schválenia ES komponentu) pre typ povinného označenia alebo typového schválenia ES vozidla) pre typ vozidla vzťahujúceho sa na povinné označenie sa nesmie zamietnuť, ak sú splnené technické požiadavky podľa tohto nariadenia vlády. 
(2) Vzor štítku výrobcu je ustanovený v doplnku 1 smernice.
(3) Ak sa žiadosť o udelenie typového schválenia ES komponentu pre typ povinného označenia nepredkladá spolu so žiadosťou o typové schválenie ES vozidla, žiadateľ musí priložiť informačný dokument, v ktorom vyplní body 0.1, 0.2, 0.4 až 0.6, 9.3.1 až 9.3.3 časti A informačného dokumentu, ktorého vzor je uvedený v osobitnom predpise.)
(4) Štátny dopravný úrad) vydá osvedčenie o typovom schválení ES komponentu pre typ povinného označenia podľa vzoru ustanoveného v doplnku 3 smernice.
(5) Na postup pri udelení typového schválenia ES komponentu pre typ povinného označenia a na podmienky voľného pohybu vozidiel sa okrem tohto nariadenia vlády použije postup podľa osobitného predpisu. 2)
§ 4
Príslušný štátny orgán) nesmie zakázať uvedenie typu vozidla na trh, jeho evidenciu ani uvedenie do prevádzky v premávke na pozemných komunikáciách z dôvodov vzťahujúcich sa na povinné označenie, ak sú splnené požiadavky podľa tohto nariadenia vlády.
§ 5
	Týmto nariadením vlády sa preberá právny akt Európskych spoločenstiev uvedený v prílohe.
§ 6
	Toto nariadenie vlády nadobúda účinnosť 15. februára 2006.